Kodulugu

Kodulugu on ajaloo haru, mis tegeleb väiksema piirkonna kohaliku ajaloo (mikroajaloo) uurimisega. Seda võib pidada nii teadusharuks kui ka hobiks.

Kodulooga tegelevaid inimesi nimetatakse koduloolasteks. Enamasti eristatakse koduloolasi kutselistest, vastava erihariduse saanud ning oma tegevusega elatist teenivatest ajaloolastest.

 Eestis 
Eesti ajaloo kodu-uurimise ajalugu hakkabMarju Lepajõe, Esimene terviklik ülevaade Tartu kohta, Ühest Kleio ilmumisest, Postimees, 3. veebruar 1997 teadaolevalt Rootsist  Östergötlandist pärit Academia Gustaviana üliõpilase Johannes Claudii Risinghi  12. jaanuaril 1637. aastast ilmutatud “Kõnest Tartu linnast”Johannes Risingh, Kõne Tartu linnast. Tõlkinud Anne Lill, Tiina Ann Kirss, Marju Lepajõe. 2009, 68 lk, ISBN 9789985773215,  1644. aastal avaldati Johannes Gutslaffi uurimus Võhandust ja aastateL 1774-1789 August Wilhelm Hupeli topograafilised märkmed Liivi- ja EestimaastAJALOOST Kodu-uurimine Eestis, Eesti Kodu-uurimise Selts (EKUS) koduleht.

Eesti Kirjanduse Seltsi Kodu-uurimise toimkond andis enne teist maailmasõda välja: I Tartumaa (1925), II Võrumaa (1926), III Setumaa (1928), IV Pärnumaa (1928), V Valgamaa (1932), VI Saaremaa (1934), VII Viljandimaa, (1939), VIII Läänemaa (1938). Kavandatud maakonnaraamatute sari, millest aga suurem osa maakondadest jäi ilma, sest töö katkes 1940. aastal.  Tartu linna-uurimise toimkond avaldas 1927. aastal koguteose “Tartu”Tartu: koguteos, Tartu linna-uurimise toimkonna korraldatud ja toimetatud. Tartus: Tartu linnavalitsus, 1927, 728 lk..

Kodulugu on vahel peetud tähtsaks hariduse seisukohalt: oma kodukandi varasemat eluolu tundes õpib laps mõistma paremini ka laiemat ajalugu ning ühiskonda tervikuna. Seepärast on seda Eestis mitme haridusreformi käigus õppekavadesse kaasatud.

Eesti tuntumate koduloolaste hulka kuuluvad või on kuulunud näiteks Mihkel Aitsam, August Wilhelm Hupel, Eva Maaring, Voldemar Miller, Helend Peep, Kalev Päid, Jaan Tagaväli, Valdeko Vende, Gustav Vilbaste, Julius Põldmäe, Heino Gustavson, Kaupo Deemant, Lembit Odres ja Oskar Raudmets.

 Vaata ka 
Kohaajalugu
Eesti NSV Teaduste Akadeemia Kodu-uurimiskomisjoni Kodu-uurimise teateid
 Viited 

Kategooria:Ajalugu

Kategooria:Eesti kohaajalugu